Naujosios Įpilties senosios kapinės

Naujosios Įpilties senosios kapinės, vadinamos Markapiais, Senkapiais, Pilkapiais (valstybės saugoma kultūros vertybė: unikalus kodas – 24201, senas registro kodas – L535) – neveikiančios kapinės šiaurės vakarinėje Kretingos rajono savivaldybės teritorijos dalyje, Naujojoje Įpiltyje, 0,22 km į rytus nuo kelio , Alkupio dešiniajame krante.

 Kapinės 
Įrengtos Alkos kalno šiaurės rytinėje papėdėje. Netaisyklingo ovalo plano, pailgos šiaurės – pietų kryptimi, 24 m ilgio, 21 m pločio. Laidojimo žymių nesimato. Paviršius lygus, žemėja į rytų pusę, link Alkupio upelio. Teritorija dirvonuoja, vakarų pusėje apaugusi krūmokšniais. Anotacinio kultūros paveldo objekto ženklo nėra.

Teritorija – apie 0,05 ha, perimetras – 85 m.Kretingos rajono kapinių apskaitos duomenys (1982 m. lauko darbai). – [Kaunas]: Visasąjunginio žemės ūkio aerofotogeodezinių tyrinėjimų instituto Vakarų filialas, 1983. – L. 131, 143

1,9 km į pietus – Senosios Įpilties (Vidgirių) senosios kapinės, 1,7 km į pietvakarius – Senosios Įpilties I senosios kapinės, 1,95 km į šiaurės vakarus – Senosios Įpilties II senosios kapinės.

 Istorija 
Kapinės veikė XVI – XIX a. Laidoti Naujosios Įpilties gyventojai.Julius Kanarskas. Naujosios Įpilties kaimo kapinės (Darbėnų apyl., Kretingos raj.), 1993 m. – Kretingos muziejaus mokslinis archyvas. – F. 4, b. 222 Vadinamos Markapiais, Kapeliais, Pilkapiais (). Kapines uždarius, XIX a. retsykiais laidoti savižudžiai, nekrikštyti kūdikiai.

Seniau kapinėse stovėjo keletas monumentalių kryžių, kurie XX a. pr. sunyko.

1995 m. žvalgė Kultūros paveldo centras (Loreta Kazlavickienė, Jadvyga Verksnienė).

1997 m. registruotos kultūros vertybių registro laidojimo vietų sąraše (L535), 2005 m. pripažintos valstybės saugomu kultūros paveldo objektu.Naujosios Įpilties k. senosios kapinės, Kretingos r. sav., Naujosios Įpilties k. (Darbėnų sen.)

 Šaltiniai 

 Kretingos rajono gamtos ir kultūros paminklų katalogas. – Vilnius: Respublikinis žemėtvarkos projektavimo institutas, 1986. – Eil. Nr. 6sg

Kategorija:Kretingos rajono kapinės
Kategorija:Kretingos rajono paveldas